Կենջիրո Ցուդա

, ճապոնացի դերասան, ձայնային դերասան և կինոռեժիսոր։

## Վաղ կյանք
Մինչև յոթ տարեկան դառնալը Ցուդան ապրել է Ջակարտայում։ Նա ավարտել է Մեյջի համալսարանը՝ մասնագիտանալով թատերական ուսումնասիրությունների ոլորտում՝ գրականության ֆակուլտետում։ Սկզբում նա մտածում էր ֆիլմեր նկարահանելու մասին, սակայն այդ ընթացքում նաև հետաքրքրություն էր ցուցաբերում դերասանական ոլորտի նկատմամբ։ Նա մասնակցել է և հաջողությամբ ավարտել «Էն» թատերական հետազոտական ինստիտուտի ոչ աստիճանային ծրագիրը՝ ցուցաբերելով մեծ ոգևորություն թատերական աշխատանքի նկատմամբ։

## Կարիերա
Առևտրային դպրոցն ավարտելուց հետո Ցուդան անդամակցել է թատերական խմբի գրասենյակին։ Այդ ընթացքում խոսակցություններ են եղել լսումների մասին, և 1995 թվականին Ցուդան ունեցավ իր դեբյուտը որպես ձայնային դերասան Ացուշի Նոդայի կերպարում «H2» անիմացիոն հեռուստասերիալում։ Նա այն աստիճանի էր ապրում աղքատության մեջ, որ նույնիսկ մեկ հացի կտոր գնելու հարցում դժվարություններ էր ունենում, բայց այդ ժամանակաշրջանը դարձավ նրա համար շրջադարձային պահ։

2017 թվականին, երբ Կեյջի Ֆուջիավարան ապաքինվում էր հիվանդությունից, Ցուդան փոխարինեց նրան մի քանի դերերում (այդ թվում՝ Իսամի Էնոմոտո "Տիեզերքի մարտական նավ Յամատո 2202: Սեր՝ հերոսների համար" անիմացիոն սերիալում, Հաննես "Հարձակվող տիտաններ" անիմացիոն սերիալում)։

2019 թվականի փետրվարի 2-ին Ցուդան ունեցավ իր դեբյուտը որպես կինոռեժիսոր՝ ներկայացնելով իր "Documentertainment AD-LIVE" ֆիլմը (օգտագործվել է "documentary" (վավերագրական ֆիլմ) և "entertainment" (զվարճանք) բառերի համաձուլվածքը)։

2020 թվականի նոյեմբերի 24-ին WOWOW-ը հայտարարեց «Երկար ֆիլմերի նախագծեր»՝ նշելով հեռուստաալիքի բացման 30-ամյակը։ Այս նախագծում հինգ դերասաններ, որոնք ունեին նույն պայմանները (բյուջե և ժամանակ), պիտի անկախ ռեժիսորներ լինեին և ստեղծեին 25 րոպե տևողությամբ կարճ ֆիլմ։ Ֆիլմերից մեկը պիտի ընտրվեր հանդիսատեսի և կինոքննարկողների քվեների հիման վրա՝ ներկայացվելու 2021 թ. «Short Shorts Film Festival & Asia»-ում։ Ցուդան մասնակցել է այս նախագծին՝ իր «GET SET GO» կարճ ֆիլմով, որում նկարահանվել էին դերասաններ Ռյու Ռյուզեյսին և Շունսուկե Դայտոուն։ Լինելով ֆիլմի ռեժիսորը և սցենարիստը՝ Ցուդան նաև հանդես եկավ ֆիլմում որպես դերասան։

Նույն տարում նա հյուրընկալվեց «Yell» առավոտյան հաղորդմանը, ինչը դարձավ բուռն քննարկումների թեմա։ Նա ձեռք է բերել հաջողություն ոչ միայն որպես սեյու, այլև որպես դերասան՝ դեր ունենալով «Dearest» (2021), «Ōoku» (2023) և «Reversal Orchestra» (2023) աշխատություններում։ 

Նրա առավել հայտնի դերերն են Կիշիբեն"Սղոց-մարդը" անիմեում և Կենտո Նանամին "Մոգական ճակատամարտ" անիմեում։

## Անձնական կյանք
Ցուդան ամուսնացած է մի կնոջ հետ, ում հանդիպել է իր թատերական դերասանական գործունեության սկզբնական շրջանում (նա հայտնի անձ չէ, ինչի մասին Ցուդան նշել է իր Instagram-ում արված հայտարարության մեջ) և ունի երկու երեխա։ Իր ամուսնության մասին պաշտոնապես չհայտարարելու որոշումը Ցուդան ընդունել է ընտանիքի անվտանգությունից ելնելով։ Մեկ այլ պատճառ էլ այն էր, որ իր նախընտրած դերասանները հաճախ հայտնի են եղել որպես հանրային կերպարներ, ովքեր չեն խոսացել իրենց անձնական կյանքի մասին։ Ցուդան նույնպես ցանկանում էր դառնալ նման արտահայտիչ անձնավորություն։ Այդ պատճառով նա հանրությանը չէր տեղեկացրել իր ամուսնության մասին։ Սակայն 2020 թվականի հուլիսին, տեղեկանալով, որ շաբաթական ամսագրի մի բաժնում լուր է հրապարակվել իր ամուսնության վերաբերյալ, Ցուդան որոշեց իր ընտանիքի մասին պատմել  իր Instagram-յան հարթակում։

## Ծանոթագրություններ

Կատեգորիա:Ճապոնացի դերասաններ